ઇ-ગવર્નન્સનો હવાલો સંભાળતા અાસિસ્ટન્ટ કમિશનર રમ્ય ભટ્ટ અા અંગે વધુ માહિતી અાપતા કહે છે કે ‘જનમિત્ર’ કાર્ડ માટે પ્રથમ વખત રૂ.૫૦ની ફી ચૂકવ્યા બાદ નાગરિક તેને રૂ.૫૦ના ગુણાંકમાં ચાર્જ કરાવી શકશે. દર મહિને રૂ.વીસ હજાર સુધીની ખરીદી કે બિલનું પેમેન્ટ થઈ શકશે. ત્યારબાદ વધુ રકમ માટે પાનકાર્ડ જેવા દસ્તાવેજ જરૂરી બનશે. ‘જનમિત્ર’ કાર્ડધારક નાગરિક અન્ય બેન્કના ડેબિટકાર્ડ કે ક્રેડિટકાર્ડની જેમ ‘જનમિત્ર’ કાર્ડનો ઉપયોગ કોઈ પણ શોપિંગ મોલમાં ખરીદી કે લાઈટબિલની ભરપાઈ વગેરેમાં કરી શકશે.